Foto: Inquam Photos/ Octav Ganea

Laura Codruța Kovesi este câștigătoarea votului de astăzi din Comisia LIBE. Rezultatul votului în Comisia LIBE este următorul: Kovesi a obținut 26 de voturi, Bohnert (Franța) - 22 de voturi, Ritter (Germania) - 1 vot.

Au fost 50 de votanți, fiind exprimate 49 de voturi.

Prima reacție de la vârful Coaliției de guvernare i-a aparținut președintelui ALDE Călin Popescu Tăriceanu. Acesta a reclamat, oarecum surprinzător pentru un politician cu vechime, tocmai... jocul politic de la Bruxelles.

Imediat după votul din Comisia LIBE, Laura Codruța Kovesi s-a întors acasă. Pe Otopeni, câteva ore mai târziu, avea să facă o scurtă declarație de presă, dar și un gest de solidaritate cu magistrații care protestează în aceste zile contra OUG 7 din Justiție.

Comentariul la cald al lui CTP după votul din Comisia LIBE



Momentul în care președintele Iohannis află rezultatul

Vestea a fost primită de președintele Klaus Iohannis și de procurorul general Augustin Lazăr, la ședința de bilanț a Parchetului general. Cei doi au urmărit, de la prezidiu, pe telefonul lui Augustin Lazăr, rezultatul votului:

Procurorul-şef va fi numit de comun acord de către Parlamentul European şi Consiliu. Conform Regulamentului privind instituirea Parchetului European, Parlamentul European şi Consiliul îl numesc de comun acord pe procurorul-şef european pentru un mandat de şapte ani, care nu poate fi reînnoit. Consiliul hotărăşte cu majoritate simplă.



Liberalii somează PSD-ALDE să înceteze sabotajul candidaturii lui Kovesi

Președintele PNL Ludovic Orban a reacționat, imediat după vot: a somat guvernul și coaliția PSD-ALDE să înceteze orice atacuri la adresa candidaturii Laurei Codruța Kovesi pentru șefia Parchetului European, precizând că România a repurtat o victorie privind votul favorabil din Comisiile LIBE și CONT. Potrivit lui Orban, PSD și ALDE „au trădat România” printr-o campanie de denigrare și dezinformare.

„Somez Guvernul și coaliția majoritară să înceteze orice demers la nivelul Consiliul UE în ceea ce privește procedurile ulterioare. România a repurtat o victorie, dar este necesară, măcar în ceasul al 12-lea, mobilizarea tuturor actorilor din România pentru a maximiza șansele candidatului român să obtină șefia parchetului european”, a spus Orban.

Kovesi, pe aeroport, la plecarea din Bruxelles: „Vă mulțumesc tuturor celor care m-ați susținut”

„Sunt foarte bucuroasă. Vă mulțumesc tuturor celor care m-ați susținut. Mai multe, mai târziu”, a fost prima reacție de după vot a Laurei Codruța Kovesi. Declarația a fost dată pe aeroport jurnalistului Dan Tăpălagă de la G4Media.

Context:

